VideoLive Text Gala Excelenței și Performanței Feminine, organizată de CJC. "Modelele sunt expresia valorilor în societate"
2371
Consiliul Județean Constanța desfășoară, vineri seară, la un local din stațiunea Mamaia, cea de-a doua ediție a "Galei Excelenței și Performanței Feminine". La eveniment participă personalități constănțene din domeniile economic, universitar, sănătate, turism, media, sport, doamne care vor fi premiate pentru contribuția adusă la dezvoltarea socio-economică a județului Constanța.
Au sosit la eveniment Ruxandra Serescu, director CCINA Constanța, Erwin Șimșensohn, directorul Teatrului de Stat Constanța, dr. Any Axelerad și gazda evenimentului, Mihai Lupu, președintele Consiliului Județean Constanța.
Coorganizatori ai evenimentului alături de CJC sunt Teatrul de Stat Constanța și Centrul Theodor Burada.
Mihai Lupu: "Ca de fiecare dată va prima prețuirea excelenței. În lumea aceasta modelele sunt expresia valorilor în societate și nu numai. Aici se regăsesc nu doar cele mai valoroase femei, dar avem expresia tenacității, a inteligenței și a frumuseții. Frumoasele doamne și domnișoare arată impecabil! Ne dorim ca această seară să fie de neuitat. Vă mulțumesc tuturor care ați venit! Salut presa pentru că, fără dumneavoastră, orice eveniment nu poate fi cunoscut și nu are valoare. Presa, ne convine sau nu, reflectă fața adevărată a societății. Dumneavoastră ne descrieți așa cum suntem. Valorile creează o societate mai bună în care ne dorim cu toții să trăim."
În aceste clipe actorii Teatrului de Stat Constanța susțin momente de improvizație.
La eveniment a ajuns și primarul comunei Cumpăna, Mariana Gâju.
La domeniul sport trofeul îi revine fostei mari gimnaste Camelia Voinea. Nu este prezentă în sală, fiind în cantonament cu lotul olimpic la București.
La domeniul administrație publică câștigătoare este Nicoleta Vrabie, primar al comunei Peștera.
Premiul pentru un antreprenor și om de presa îi revine Alexandrei Cucu.
Premiul pentru mediul privat și antreprenoriat îi revine Ștefaniei Filip.
Premiul pentru profit îi revine fondatoarei societăți "Pui Pe Jar", Liliana Diaconu.
Premiul pentru implicare și comunitate merge la Georgiana Rusu.
Premiul pentru notorietate în cercetare și medicină îi revine Marianei Așchie.
Premiul pentru debut în medicină merge la Mihaela Pundichi.
Premiul Start la Viață se oferă către Georgiana Oglindă.
Premiul încadrat la mediul academic merge către Diane Vancea.
Un alt premiu în domeniul educației se oferă către Cristina Anghel, directorul Liceului Ovidius.
Echipa Teatrului de Stat Constanța susține acum un moment de improvizație.
În domeniul cultură la categoria dezvoltare și promovare tradiții dobrogene, premiul II revine managerului Muzeului de Arta din Constanța, Lelia Rus Pîrvan.
Un alt premiu din domeniul cultură merge la Laura Abibula Stroe.
Un alt premiu la categoria cultură se acordă unei actrițe care a jucat în numeroase spectacole la Teatrul de Stat Constanța. Este vorba despre Mirela Pană.
Premiul de la categoria literatură merge la Lăcrămioara Berechet.
Un premiu din domeniul militar l-a primit Mădălina Drăgan Ghigalău.
Premiul în domeniul securitate și situații de urgenta merge la Lăcrămioara Bălan.
Premiul în domeniul securitate și ordine publica a fost primit de Olimpia Ceară.
Premiul în domeniul profesii juridice merge la Maria Verioti.
Premiul pentru personalități marcante l-a primit Mariana Belcin.
Premiul pentru mediul de afaceri și coagulare socială merge la Ruxandra Serescu.
Premiul pentru categoria conținut social media l-a primit Ileana Gheorghiu.
Premiul de excelență este primit de primarul comunei Cumpăna, Mariana Gâju.
Comentează știrea
Nu există comentarii introduse pentru acest articol!
Articole pe aceeași temă
Joi, 09 Noiembrie 2023
Luni, 25 Septembrie 2023
Marţi, 07 Februarie 2023
Vineri, 23 Octombrie 2020
Miercuri, 04 Martie 2020